google/wiki40b huggingface dataset:
Gávea

Gávea er en bydel i Zona Sul i Rio de Janeiro. Den befinner seg mellom fjelltoppen Morro Dois Irmãos og innsjøen Lagoa Rodrigo de Freitas, like ovafor Leblon.
Bydelen hadde 16 003 innbyggere i 2010, og dekker et areal på 2,58 km². De fleste innbyggerne tilhører den øvre middelklassen. Bydelen har den høyeste HDI-indeksen i hele byen.
Europatouren i golf for kvinner 2012

Ladies European Tour 2012 var en serie golfturneringer arrangert av Ladies European Tour. 
Pengelisten, ISPS Handa Order of Merit, ble vunnet av Carlota Ciganda fra Spania. Hun ble også kåret til årets nykommer (Rookie of the year) på touren.
The Last Thing on My Mind

«The Last Thing on My Mind» er en amerikansk sang, skrevet av sanger, musiker og låtskriver Tom Paxton. Han spilte den inn i RCA Studio B, Nashville, i september 1964. Den ble utgitt på single i oktober samme år. Produsent var Bob Ferguson. «The Last Thing on My Mind» ble i 1964 utgitt på Paxtons album Ramblin' Boy, hans første for et større plateselskap (Elektra Records).

Norske versjoner

PreBen og Vidar Lønn-Arnesen har skrevet norske tekster. PreBens versjon bærer tittelen «Jeg har aldri ment det slik». Lønn-Arnesens versjon heter «Skylden må vi dele begge to».

Listeplassering

Porter Wagoners og Dolly Partons duettinnspilling fra 1967 av «The Last Thing on My Mind», deres første single som duo, nådde sjetteplassen på Billboard Hot C&W Singles-listen.
Amy

Annen bruk av navnet

I litteraturen er Amy en av de fire søstrene i Louisa May Alcotts roman Unga kvinnor.
Francisco Javier Arellano Félix

Rettsforfølgelse

Arellano ble arrestert av den amerikanske kystvakten onsdag den 16. august 2006 på en fiskebåt ved Californiahalvøya. Den 5. november 2007 ble han idømt livsvarig fengsel for distribusjon av kokain og hvitvasking av penger. Han hadde i september 2007 erklært seg skyldig. Han soner i ADX Florence, USAs mest sikre fengsel.
Stokken Arbeiderparti

Stokken Arbeiderparti var en organisasjon som ble etablert 8. april 1916 som Eydehavn Arbeiderparti.
Partiet var i hovedsak en valgorganisasjon, med spesiell aktivitet rundt kommunevalg. Før kommunevalget i 1916 holdt laget et fellesmøte med Stokken Socialdemokratiske forening for å stille felles liste til valget.
Allerede i 1918 ble det startet eget ungdomslag. I 1919 ble Stokken kommune utskilt fra Austre Moland formannskapsdistrikt som egen kommune, og navnet ble endret til Stokken Arbeiderparti. Etter at kommunen ble sammenslått med andre kommuner og ble til Moland kommune ble navnet igjen endret, og etter kommunesammenslåingen i 1992 hvor Moland gikk inn i Arendal kommune, ble det slutt på den lokale arbeiderpartiorganisasjonen.
Profeten (film)

Handling

Den unge analfabeten Malik El Djebena (Tahar Rahim) blir dømt til seks års fengsel, der han kommer i kontakt med den korsikanske mafiaen, ledet av Luciani, som styrer de innsatte. Malik tøffer seg opp mens han soner, og vinner tillit hos mafiaen. Etter at Malik dreper medfangen Reyeb på Lucianis ordre, ordner Luciani permisjoner for Malik, der han utfører oppdrag (inklusive drap) for mafiaen. Malik lærer seg etterhvert å lese, og utvikler sitt eget nettverk og egen makt, til han slutt ikke lenger er på Lucianis side.

Produksjon

Filmens manus, omskrevet av Jacques Audiard og Thomas Bidegain, ble gitt til de av en produsent, mens ideen om å filme i et fengsel fikk Audiard etter en filmvisning han hadde i et fengsel, og han så de forholdene de hadde.
Audiard ga rollen som Luciani til Niels Arestrup, som hadde spilt i Audiards forrige film. Han møtte Tahar Rahim da de delte en bil fra et annet filmsett. For st filmen skulle være mest mulig realistisk, ble tidliger innsatte brukt som konsulenter og statister.

Mottagelse

Filmen er møtt med overveldende positive anmeldelser, og har en rating på 97% hos Rotten Tomatoes.
Filmen er nominert til en Oscar i kategorien beste fremmedspråkelig film.
Profeten vant Grand Prix under Cannes filmfestival i 2009. Under den 53. London Film Festival, vant den prisen for beste film. Filmen vant BAFTA for beste fremmedspråkelige film.
Lord Warden of the Stannaries

Lord Warden of the Stannaries var en engelsk og senere britisk embetstittel, og er nå en seremoniell britisk tittel. Embetsinnehaverens oppgave var å utføre visse juridiske og militære oppgaver i Cornwall. I teorien har han fortsatt ansvar for å innkalle Stannary-parlamentet, men siste gang dette ble gjort var i 1753. Parlamentet, med tilhørende domstoler, var en spesialordning for tinngruvearbeiderne i Cornwall og Devon, som hadde egne lover.
Den første Lord Warden of the Stannaries var William de Wrotham, som ble utnevnt den 20. november 1197 under Rikard I.
Dersom hertugen av Cornwall, prins Charles, skulle utnevne en Lord Warden kunne han innkalle et Stannary-parlament som så kunne nedlegge veto med lovvedtak fra Det britiske parlamentet. Dette kan skje fordi vetoretten aldri formelt har blitt inndratt. I 1977 ba Dafydd Wrigley, parlamentsmedlem for Plaid Cymru, Riksadvokaten for England og Wales om å oppgi en dato for når Charter of Pardon av 1508 ble trukket tilbake, og svaret som kom 14. mai 1977 fortalte at dette aldri hadde skjedd formelt.
I 1997 forsøkte liberaldemokraten Andrew George å ta opp et spørsmål relatert til hertugdømmet Cornwall, men ble stoppet fordi en tidligere rettsakt forbyr Det britiske parlamentet å diskutere noe som helst som er relatert til hertugdømmet.
Slaget ved Morannon

Slaget på film

I Peter Jacksons film Atter en Konge blir vestmaktenes hær omringet av den enorme overmakten, og det vises tydelig at vestens hærførere er i mindretall. Dessuten, i øyeblikket da Sauron kaller på ringskrømtene idet Frodo erklærer Ringen som sin egen, får vi se at flere hundre tusen orker står og venter bak Porten.
Moshav

Moshav (hebraisk מוֹשָׁב, flertall מוֹשָׁבִים moshavim, betyr 'bebyggelse, landsby') er en type by eller bebyggelse i Israel, brukes særlig om en type kollektivt jordbruksamfunn av individuelle gårder bosettere av arbeidersionister under den andre aliyah-bølgen. En innbygger eller et medlem av en moshav blir kalt en «moshavnik» (מוֹשַׁבְנִיק).
Moshavar minner om kibbutzer men med en vekt på kollektivt arbeid. De ble utformete som en del av nasjonsbyggingen til sionistene etter Yishuv («bebyggelse») i Palestinamandatet tidlig på 1900-tallet, men i motsetning til de kollektive kibbutzene, eide de gårdene selv i en moshav, men de hadde fast og samme størrelse. Arbeiderne produserte avlinger og varer på eiendommene sine gjennom individuelt og/eller felles arbeid og ressurser, og benyttet fortjenesten og matvarer til å livnære seg selv. Moshavar blir styrt av et valgt råd (hebraisk ועד, va'ad, betyr 'komité'). Samfunnsprosjekt og anlegg ble finansiert av en særskatt (hebraisk מס ועד, mas va'ad, betyr 'komitéskatt'). Denne skatten var lik for alle husholdninger i bebyggelsen, og skapte dermed et system hvor gode bønder klarte seg bedre enn de dårlige, i motsetning til de kollektive kibbutzene der (i det minste på papiret) alle medlemmene hadde samme levestandard. Mange moshavar eksisterer fremdeles.
Den internasjonale straffedomstolen

Kontroverser

Flere nasjoner, blant annet USA, Kina og Israel har kritisert domstolen, deltar ikke i den og nekter den jurisdiksjon over sine borgere. Årsaken er at disse statene frykter at domstolen skal tiltale militære fra deres eget land for krigsforbrytelser.
Amasja (prest)

Amasja er en person som nevnes i Amos' bok. Han var offerprest for gullkalvene i Betel. Han levde samtidig med Amos og ble fordømt av ham.
Fallingwater

Historie

Edgar Kaufmann, Sr. var en vellykket forretningsmann i Pittsburgh og grunnlegger av Kaufmann's Department Store. Sønnen hans, Edgar Kaufmann, Jr., studerte arkitektur med Wright som læremester. Familien Kaufmann ønsket et nytt feriehus og sønnens fascinasjon for Wrights idéer gjorde at jobben med å designe huset ble tildelt sistnevnte. Da Wright ble ansatt for å gjøre jobben, antok Kaufmann-familien at huset skulle ligge slik at det hadde en utsikt mot fossen, men ble temmelig overrasket da det viste seg at Wright ville plassere bygningen over fossen.

Bruk av huset

Fallingwater var familiens helgebolig fra 1937 til 1963. I 1963 donerte Kaufmann, Jr. eiendommen til Western Pennsylvania Conservancy. Året etter ble den tilgjengelig for offentligheten som museum og nesten fem millioner mennesker har besøkt huset (per januar 2008). I dag besøker mer enn 120 000 personer huset årlig.
DDRs nasjonalpris

Historie

DDRs nasjonalpris ble utdelt 7. oktober, Republikkens Dag, hvert år fra 1949. Den ble gitt for «fremragende kreativt arbeid i feltene vitenskap og teknologi, viktige matematiske og vitenskapelige oppdagelser og teknologiske oppfinnelser, introduksjon av nye arbeids- og produksjonsmetoder» og «fremragende arbeider og fortjenester i områdene kunst og litteratur». Denne høythengende ordenen kunne gis til østtyske borgere, grupper og utlendinger hvis de hadde gitt viktige bidrag til sosialistisk kultur og vitenskap.
Nasjonalprisen fantes i tre klasser, med korresponderende pengeutdelinger for hver klasse. Første klasse hadde en pengetildeling på 100 000 DDR-Mark, andre klasse; 50 000 DDR-Mark og tredje klasse; 25 000 DDR-Mark.
Selve medaljen er rund, gulldekket og 26 millimeter i diameter. Den har et portrett av Goethe omgitt av ordene Deutsche Demokratische Republikk på fremsiden. På baksiden finner man ordenen National-preis omsirklet av laurbærblader. Båndet til medaljen består av vertikale striper i de nasjonale farver; rødt, sort og gull med DDRs riksvåpen i gull festet til senter av båndet. Medaljen ble båret på øvre høyre side av brystet.
Aprica

Aprica er en by og en kommune med 1583 innbyggere i provinsen Sondrio i regionen Lombardia, Italia. Aprica grenser til kommunene Corteno Golgi, Teglio og Villa di Tirano.
Filateli

Filateli er studiet av og fritidsinteressen som går ut på å samle på frimerker og andre postrelaterte objekter som konvolutter, frankeringsmerker, førstedagsbrev og poststempler. En filatelist er en som samler både filatelistiske objekter og kunnskapen om dem. Følgelig kan ikke alle frimerkesamlere kalles filatelister.
Mange norske filatelister er medlem av Norsk Filatelistforbund. Blant aktuelle blader om filateli finner vi det norske Norsk Filatelistisk Tidsskrift og det svenske Nordisk Filateli.
Keith County

Historie

Keith County ble grunnlagt i 1873. Ulike kilder oppgir forskjellige forklaringer på hva Keith har fått navn etter: enten M. C. Keith fra North Platte, som hadde et barnebarn, Keith Neville, som ble Nebraskas 18. guvernør i 1917 eller John Keith, også fra North Platte.
Risør videregående skole

Beliggenhet

Skolen er lokalisert i flere bygninger i Siris vei 8-10, på toppen av en haug som gjør at skolen er synlig fra sjøen. Den ligger like ovenfor Risør sykehjem, bedre kjent som Frydenborgsenteret.

Arkivet

Deler av arkivet etter skolen befinner seg på KUBEN i Arendal. Arkivet omfatter bl.a. møtebøker, journaler og saksarkiv. Arkivet omfatter også flere årganger med russeaviser.
Tirreno–Adriatico 2010

Tirreno–Adriatico 2010 var den 45. utgaven av sykkelrittet Tirreno–Adriatico. Det ble arrangert fra 10. til 16. mars 2010. Stefano Garzelli vant sammenlagt på samme tid som fjorårsvinner Michele Scarponi, men med bedre plasseringer.
VideoGamer.com

VideoGamer.com (tidlgere kjent som Pro-G) er en videospillorientert nettside med hovedkontor i London. Siden ble originalt startet i november 2004 som Pro-G.co.uk av Adam McCann and Tom Orry.
Agnioides

Levevis

Disse billene har larver som lever i død ved av løvtrær, ofte like under barken.

Utbredelse

Arten er kjent fra Kina og Bhutan.
Turkey Point kraftverk

Turkey Point kraftverk er et oljekraftverk i delstaten Florida i USA. Det har en installert produksjonskapasitet på 817 MW, og er delstatens tredje største rene oljekraftverk.
Lamponia

Utseende

Små til middelsstore (vingespenn gjerne 20-30 millimeter), brune smygere med lyse flekker. Forvingen har to store, perlemorskinnende hvite flekker nær midten, og en rad av tre små flekker ved forkanten nær spissen. Vingene er lysere ved roten.

Levevis

De aller fleste har larver på gress eller andre enfrøbladete planter.

Utbredelse

Slekten er bare kjent fra Brasil.
U20-VM i friidrett 2018 – Lengdehopp kvinner

Lengdehopp for kvinner under U20-VM i friidrett 2018 ble arrangert på Ratina stadion i Tammerfors 12 og 13. juli 2018.
Venstrereformpartiet

Venstrereformpartiet, også kalt Reformpartiet, var et politisk parti i Danmark dannet i 1895 av venstrefolk som gikk imot det store forliket av 1894 mellom de moderate delene av Venstre og Højre i Riksdagen.
Grupperinger innen «reformvenstre» var «bergianerne» (eller «det rene venstre»), «de radikale» og «de uttrådte». For å kunne sette makt bak sine krav i samarbeid med Socialdemokratiet, samlet «reformvenstre» seg under ledelse av bergianeren J.C. Christensen. Som formann i Folketingets finansutvalg fikk J.C. Christensen utøve stor innflytelse og drive skiftende høyreregjeringer frem mot systemskiftet i 1901 «til fortvilelse», skildret Edvard Brandes, som selv tilhørte partiets radikale fløy. Venstreformpartiet gikk inn for blant annet en «tollreform, formue- og inntektsskatt, større innflytelse for menighetsrådene ved besettelse av presteembeder» og «redusere de militære utgifter».
Ved systemskiftet i 1901 ble folkeparlamentarismen innført i Danmark, og den første venstreregjeringen ble dannet under ledelse av den moderate Johan Henrik Deuntzer. Regjeringen balanserte de radikale og moderate venstrepartiene og hadde J.C. Christensen, P.A. Alberti og Viggo Hørup fra Venstrereformpartiet som medlemmer. Den moderate reformpolitikken som regjeringen gjennomførte med støtte fra De Frikonservative, skapte misnøye innen den radikale delen av Venstreformpartiet. I 1905 ble de radikale ekskludert og dannet sitt eget parti, Radikale Venstre, som allerede hadde vært under oppseiling.
Etter bruddet samarbeidet Venstreformpartiet tettere med Moderate Venstre; de dannet koaliasjonsregjeringer mellom 1908 og 1909, fikk felles riksdagsgruppe fundert på venstreprogrammet av 1909, og stiftet en felles partiorganisasjon, Venstre, i 1929.
Wallerawang kullkraftverk

Wallerawang kullkraftverk er et kullkraftverk i delstaten New South Wales i Australia. Det har en installert produksjonskapasitet på 1000 MW fordelt på 2 kokere / turbiner à 500 MW, hver. Anlegget ble ferdig 1976–1980. Brenselstypen er svartkull (antrasitt).
Christian Morgenstern

Bakgrunn

Han var sønn av malere på både mors- og farssiden. Han ble født like etter at den fransk-tyske krig var over, og døde i 1914, like før den første verdenskrig. På mange måter ble dermed Morgenstern et fredens barn; han hadde da også en uvanlig helhetlig og harmonisk natur.

Forfatter

Tidlig vaktes hans fascinasjon for Friedrich Nietzsche (og sjakk); hans tidligste diktsamlinger viser et sterkt romantisk preg. Begge disse sidene av seg levde han ut som dikter og som privatperson. Vi ser dette både i hans Galgenlieder, som gjorde ham berømt, og i hans aforismer og mer alvorlige dikt. Typisk er hans lekende omgang med spøk og alvor; for å omformulere Piet Hein: Den som kun tar spøk for spøk og alvor kun alvorlig, han har skjønt Morgenstern meget dårlig.
Morgenstern hadde også nær tilknytning til Norge og oversatte Ibsen, Hamsun og Bjørnson til tysk. Da han var i Kristiania, som Oslo het den gang, møtte han også Ibsen og brevvekslet senere med ham. Ibsen takket ham hjertelig og roste hans oversettelser av skuespillene (Brand, Peer Gynt, Når vi døde våkner, Festen på Solhaug og Catilina).
I sine senere år møtte Morgenstern Rudolf Steiner, og fant seg meget vel til rette i hans antroposofi: Han fulgte ham på flere forretningsreiser, og tilegnet også sin siste diktsamling Wir fanden einen Pfad til ham.
Noe som fulgte Morgenstern helt fra ungdomsårene, var tuberkulose. Den ble han heller aldri kvitt, og mot slutten av livet var han stadig oftere på ulike sanatorier og i sydligere strøk sammen med sin kone. Det var også dette han døde av da han, dødssyk, reiste rundt i Sveits 1914 for å finne et sanatorium, men ingen ville ta imot ham. Han døde hos en privatperson, og urnen med hans aske ble satt i det første Goetheanum. Først for noen få år siden ble den gravlagt samtidig med bl.a. Steiners urne. Morgenstern insisterte på ikke å bli kalt syk; sykdommen var for ham i en viss forstand nyttig og ønskelig den også.
Vagabond (reisemagasin)

Vagabond utgis i Norge av Vagabond Forlag AS. Sjefredaktør er Julie Luneborg, tidligere markedsjef i samme forlag. Bladet ble etablert i Norge i 1994 av Helge Baardseth, som fortsatt er aktiv skribent og en del av magasinets redaksjon. Sammen med Anders Wyller utviklet de fra 1994 et reisemagasin som henvendte seg til den individuelt reisende og satset på fri, uavhengig reisejournalistikk. Vagabond var i perioden 1994-2001 eid av Vagabond AB som var utgiver av svenske Vagabond. I 2001 ble bladet kjøpt opp av det Egmonteide forlaget Fredhøis, senere Damm. Anders Wyller, sjefredaktør av bladet 2004-2016 kjøpte bladet fra Egmont i 2008 og etablerte Vagabond Forlag AS som i tillegg til magasinet utga reiselitteratur. Wyller drev forlaget frem til det ble solgt i 2016, men er fortsatt tilknyttet magasinet som skribent og artikkelforfatter. Vagabond har opp gjennom årene etablert seg som den ledende merkvaren innenfor reiseinformasjon. Vagabond i Norge kommer, per 2019, ut med syv utgivelser i året.   
Selskapet utgir også reisehåndbøker og annen reiselitteratur, samt arrangerer foto -/og skrivekurs, leserreiser og holder reiseforedrag. Vagabond er Skandinavias største reisemagasin, og er per 2019 Norges eneste opplagkontrollerte og lesertallmålte reisetidskrift. Magasinet utgis under samme navn i Norge, Sverige og Danmark, og har vært Skandinavias ledende reisemagasin gjennom 25 år. 
Vagabond skrives av redaksjonen og faste reisende frilansere. Magasinet er tilgjengelig digitalt via Aftenposten Magasin+ løsning. Tidskriftet har iht lesertall fra Kantar TNS gallup hatt stabil digital vekst senere årene, med over 90 000 lesere per utgave (2018). Vagabond driver i tillegg Norges største reiseforum reiseeksperten.no (fb) med over 5 000 aktive medlemmer.
Midtbanespiller

En midtbanespiller er den posisjonen i fotball som ligger midt på banen. Oppgaven til midtbanespillerne er å være bindeleddet mellom angriperne og forsvarerne til laget, det vil si å skape målsjanser for laget sitt, i tillegg til å hindre motstanderne i å skape målsjanser.
Midtbanespillere kan deles inn i sentrale, inkludert defensive og offensive midtbanespillere, og vinger.

Sentral midtbanespiller

Sentrale midtbanespillere, eller indreløpere, (på engelsk centre midfielder eller central midfielder) har utgangspunkt sentralt i banen. De kan ha både offensive og defensive oppgaver. I moderne fotball handler mye av spillet om å vinne kampen sentralt på banen. Derfor spiller mange lag med tre sentrale midtbanespillere.

Defensiv midtbanespiller

Den defensive midtbanespilleren (engelsk defensive midfielder) har i hovedsak som oppgave å hindre motstanderne å skape målsjanser. Utgangsposisjonen er ofte dypt i banen, foran sine egne midtstoppere. I den posisjonen kan de både markere bort angriperne til motstanderne, men også støte fremover mot de sentrale midtbanespillerne til motstanderlaget.
En defensiv midtbanespiller kan også ha en viktig rolle i oppbyggingen av spillet. Fra den dype posisjonen sin på midtbanen kan den defensive midtbanespilleren ha bra overblikk over spillet og en dyktig pasningsspiller kan fra den posisjonen kontrollere tempoet i kampen og sette i gang angrep med forløsende langballer. På italiensk blir denne rollen kalt regista, regissør, siden spilleren har som oppgave å styre og dirigere spillet til laget.

Offensiv midtbanespiller

En offensiv midtbanespiller (på engelsk offensive midfielder eller attacking midfielder) har en liknende rolle som hengende spiss. Rollen innebærer en utgangsposisjon som er foran de andre sentrale midtbanespillerne og oppgavene til spilleren foregår hovedsakelig på den offensive banehalvdelen. Gjennom kreativitet, fantasi og teknikk forventes spilleren å være den som skaper målsjanser for laget sitt. På italiensk kalles ofte rollen for trequartista og indikerer at spilleren opererer i den tredje «kvarten», mellom den andre, midtbanen, og den fjerde, angrepet. Spilleren kan også ha mer defensive oppgaver, for eksempel forstyrre den spilleoppbyggende defensive midtbanespilleren hos motstanderlaget.

Ving

En ving eller kantspiller (på engelsk winger, wing-half eller outside midfielder) er en offensiv spiller med utgangspunkt på kanten. En ving kan, etter hvor høyt opp i banen han starter, regnes som både angriper og midtbanespiller. Rollen til vingen var tradisjonelt å gjennom fart og teknikk ta seg forbi sidebackene til motstanderne for å så innlegg mot midten. I moderne fotball har mange lag valgt å benytte seg av vinger som isteden går innover i banen for å komme på skuddhold. Denne posisjonen blir på engelsk kalt inverted winger.
Fem om dagen

Fem om dagen, eller 5 om dagen, er Helsedirektoratets anbefaling om å spise 5 porsjoner frukt, bær eller grønnsaker om dagen. 5 om dagen-konseptet baserer seg på anbefalingen fra Verdens helseorganisasjon (WHO) om at frukt og grønnsaker bør være en naturlig del av det daglige kostholdet.
Henri Stempffer

Biografi

Stempffer ble født 23. januar 1894 i Paris, i 19 rue de Charonne.
I 1922 ble han medlem av Société entomologique de France (han ble valgt til president i 1943) og hadde kontakt med det entomologiske tidsskriftet til Léon Lhomme, L'Amateur de papillons. 
Han arbeidet i Banque de France (og bodde på rue Théodore-Honoré 32 i Nogent-sur-Marne, Seine).
I 1954 ble han medlem av Royal Entomological Society i London.
Han spesialiserte seg på studier av Lycaenidae og han ble en verdenskjent spesialist da han utga sine verk både på fransk og engelsk. I 1967 skrev han et viktig oversiktarbeid over afrikanske arter. 
I 1973 mottok han Karl Jordan-medaljen fra Lepidopterister' Society. 
I 1977 donerte han samlingen til entomologi-laboratorium til Muséum national d'histoire naturelle i Paris.
Selv om han var en spesialist på afrikansk fauna, hadde han aldri vært i Afrika, men han hadde besøkt land som Italia, Hellas og Jugoslavia. I 1972, invitert av Torben B. Larsen, besøkte han Libanon.
Under andre verdenskrig deltok han i motstandsbevegelsen og mottok Ordre de la Libération i 1944.
Stempffer døde 1. november 1978 i Paris, i 4 rue Saint-Antoine.

Liste over beskrevne arter

Han beskrev omkring 200 nye arter, den komplette listen har aldri blitt publisert.
Jake Livermore

Landslaget

15. august 2012 fikk han sin første landskamp for England mot Italia.
Indisk mytologi

Semantikk

«Hindu» er et persisk ord som ganske enkelt betyr «inder», og det persiske ordet kommer fra sanskrit, hvor «sindhu» står for Indusfloden.

Legendene

Mytene flyter over i legender der gudene opptrer som hellige menn og religionslærere eller forvandles til avatarer (gudenes inkarnasjoner). Når guden forvandles til en vanlig dødelig har den guddommelige myten blitt en folkelig fortelling og det episke materialet, hendelsen, avkledd de guddommelige særtrekk som var knyttet til guden. En mengde av i Indias vanlige fortellinger med karakter av heltefortellinger eller folkeminne stammer opprinnelige fra slike degenererte myter. Omvendt er flertallet av myter om gudene ingenting annet folkelige fortellinger flyttet over gudene.

Ikkeindisk religion

Selv innom andre sekter lever de mytologiske motivene fortsatt, men ofte som underholdende litteratur. Innen buddhismen, som ikke erkjenner seg til et høyere vesen, spiller «guder» (under navnet de trettitre) heller rollen som staffasjefigurer. Indras verden omtales således svært ofte. Da det snakkes om at Indras trone brenner ham er det dog dette et tegn på at noe menneskelig noe er menneskelig hellig noe, og således kunne konkurrere med guden selv. Det er et vanlig dikterisk motiv i India. 
I alminnelighet kan man si at de gamle mytekompleksene i nyere tid har blitt forvandlet til heroiske fortellinger eller legender på samme vis som de opprinnelige guddommene ble forvandlet til helter eller menneskelige hellige (profeter, prester og sangere, eremitter, asketer og lignende. Denne prosessen har foregått fra de aller eldste tider.